
Τετάρτη, 05 Αυγούστου 2026

ΔΕΛΤΙΟ ΤΥΠΟΥ

Σύλληψη αλλοδαπού για παράβαση του νόμου «Περί εξαρτησιογόνων ουσιών» στη Σαμοθράκη– Θάνατος άνδρα στη Ζάκυνθο –Μηχανική Βλάβη Ι/Φ σκάφους στους Οθωνούς –
[bookmark: _GoBack]Διακομιδές ασθενών 


Στελέχη του Γραφείου Ασφάλειας της Λιμενικής Αρχής Σαμοθράκης προέβησαν, τις πρωινές ώρες της 05-08-2026  στη σύλληψη ενός 27χρονου αλλοδαπού (υπήκοος Βουλγαρίας) για παράβαση του Ν. 4139/2013 «Περί εξαρτησιογόνων ουσιών και άλλες διατάξεις» όπως ισχύει. 
Ειδικότερα, σε έλεγχο που διενεργήθηκε στην περιοχή "ΒΔΕΛΟΛΙΜΝΗ" από τα εν λόγω στελέχη σε συνεργασία με προσωπικό της ΕΛ.ΑΣ., εντοπίστηκε ο ανωτέρω να έχει στην κατοχή του τα κάτωθι:
- τέσσερις συσκευασίες περιέχουσες πιθανόν ακατέργαστη κάνναβη, συνολικού μικτού βάρους δέκα γραμμαρίων και οκτώ δεκάτων του γραμμαρίου (10,8gr),
- ένα γυάλινο βάζο περιέχον τέσσερις συσκευασίες πιθανόν με ψυχοτρόπα μανιτάρια, συνολικού μικτού βάρους δώδεκα γραμμαρίων και εννέα δεκάτων του γραμμαρίου (12,9gr) και
- ένα αυτοσχέδιο τσιγάρο περιέχον πιθανόν ακατέργαστη κάνναβη. 
Από το Α' Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση κατασχέθηκαν οι ανωτέρω ποσότητες ναρκωτικών ουσιών.

Διαθέσιμο φωτογραφικό υλικό έχει αναρτηθεί στοwww.hcg.gr

*****

Τις μεσημβρινές ώρες σήμερα, ενημερώθηκε η Λιμενική Αρχή της Ζακύνθου ότι ένας 78χρονος ημεδαπός είχε ανασυρθεί χωρίς τις αισθήσεις του, από τη θαλάσσια περιοχή «ΛΑΓΑΝΑ» Ζακύνθου. Στον 78χρονοαρχικά παρασχέθηκαν αρχικά οι πρώτες βοήθειες από τον ναυαγοσώστη της παραλίας και από παρευρισκόμενους και επιχειρήθηκε καρδιοαναπνευστική αναζωογόνηση, με αρνητικά αποτέλεσμα. Στη συνέχεια ο 78χρονος διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ζακύνθου, όπου διαπιστώθηκε ο θάνατος του. Από το Λιμεναρχείο της Ζακύνθου που διενεργείται η Προανάκριση, παραγγέλθηκε η διενέργεια νεκροψίας νεκροτομής. 


*****
Τις πρωινές ώρες σήμερα, ενημερώθηκαν οι Λιμενικές Αρχές των Οθωνών και της Κέρκυρας για τη μηχανική βλάβη ενός ιστιοφόρου (Ι/Φ) σκάφους σημαίας Ιταλίας, με δύο αλλοδαπούς επιβαίνοντες (υπήκοοι Ιταλίας), στη θαλάσσια περιοχή 11 ν.μ. βόρεια ν. Οθωνών. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ., το οποίο εντόπισε το Ι/Φ με τους επιβαίνοντές του καλά στην υγεία τους. Το Ι/Φ κατέπλευσε ασφαλώς με ιδία μέσα και με συνοδεία του ΠΛΣ στο λιμάνι «ΑΥΛΑΚΙΑ» Οθωνών. Από το Λιμενικό σταθμό Οθωνών, απαγορεύτηκε ο απόπλους του Ι/Φ σκάφους μέχρι την αποκατάσταση της βλάβης και την προσκόμιση βεβαιωτικού αξιοπλοΐας από το νηογνώμονα που το παρακολουθεί. Από το συμβάν δεν παρατηρήθηκε θαλάσσια ρύπανση.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-31χρονου, από το λιμάνι της Σκιάθου στο λιμάνι του Βόλου, με το Α/Ψ «ΑΘΩΣ» Ν.ΣΠ. 323 και 
-44χρονης, από το λιμάνι της Σκιάθου στο λιμάνι του Βόλου, με το Τ/Ρ – Α/Ψ «ΜΑΤΘΙΛΔΗ» Ν.Σ. 45.

